## Odluka o izdavanju jamstva Vlade Republike Hrvatske za otplatu kredita Mediocredito Centrale S.p.A.,Rim, koji će koristiti Transeuropska autocesta d.o.o., Zagreb

### NN 104/1998 (31.7.1998.), Odluka o izdavanju jamstva Vlade Republike Hrvatske za otplatu kredita Mediocredito Centrale S.p.A.,Rim, koji će koristiti Transeuropska autocesta d.o.o., Zagreb

# **MINISTARSTVO FINANCIJA**

Na temelju Odluke Vlade Republike Hrvatske, klasa: 441-03/98-01/09;
urbroj: 5030115-98-2 od 30. travnja 1998. godine i u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.), Ministarstvo
financija Republike Hrvatske postupajući u ime Vlade Republike Hrvatske
u svezi s odredbom čl. 43. st. 1. i čl. 44. Zakona o izvršavanju državnog
proračuna Republike Hrvatske za 1998. godinu ("Narodne novine", br. 141
od 30. prosinca 1997. i br. 90 od 1. srpnja 1998.), donijelo je 30. srpnja
1998. godine slijedeću

## **ODLUKU**

### **O IZDAVANJU JAMSTVA VLADE REPUBLIKE HRVATSKE ZA OTPLATU KREDITA MEDIOCREDITO CENTRALE S.p.A. RIM, KOJI ĆE KORISTITI TRANSEUROPSKA AUTOCESTA d.o.o., ZAGREB**

I.

Ministarstvo financija je ovlašteno od Vlade Republike Hrvatske izdati,
a ministar financija ili zamjenik ministra financija potpisati jamstvo
u korist Mediocredito Centrale S.p.A. iz Rima, kao kreditora i zastupnika
drugih sudjelujućih banaka (dalje u tekstu "Banka") za otplatu kredita
koji je Banka ugovorila s korisnikom kredita: Transeuropska autocesta,
društvo za razvitak, izgradnju i upravljanje autocestom Zagreb-Goričan
d.o.o. Zagreb, Prisavlje 14 (dalje u tekstu "Društvo").

II.

Jamstvo za otplatu kredita u svoti od 225.000.000,00 DEM daje se uz
sljedeće uvjete:

namjena: privremeno financiranje projekta autoceste Zagreb-Goričan

korištenje: jednokratno ili u obrocima od najmanje 30.000.000,00 DEM
s time da prvo povlačenje bude u razdoblju od najviše šest mjeseci od potpisivanja
ugovora o kreditu

otplata: u punom iznosu glavnice i kamata na dan okončanja operativnosti
kredita

datum okončanja operativnosti kredita: radnje od datuma koji pada 364
dana nakon potpisivanja ugovora o kreditu ili kada se zatvori financiranje
projekta autoceste Zagreb-Goričan

mogućnost ranije otplate kredita: ranija otplata moguća je bez plaćanja
premije ili zateznih kamata na kraju bilo kojeg kamatnog razdoblja u najmanjem
iznosu od 30.000.000,00 DEM

kamatna razdoblja: jedan, tri ili šest mjeseci po odabiru zajmoprimca

kamata: LIBOR (DEM) u odabranom kamatnom razdoblju plus 0,30% godišnje,
plativo zadnjeg dana kamatnog razdoblja

naknade:

1. commitment fee: 0,125% na nepovučeni iznos kredita, računajući od
datuma potpisivanja ugovora o kreditu, unaprijed tromjesečno

2. front and fee: 0,30% na iznos kredita, a plaća se na raniji od sljedeća
dva datuma: 10-oga dana od dana potpisivanja ugovora o kreditu ili na dan
povlačenja prvog obroka kredita

III.

Zadužuje se i ovlašćuje ministar pomorstva, prometa i veza da u ime
Republike Hrvatske kao članice Društva, poduzima sve radnje kako bi se
ispunili svi uvjeti iz ugovora o kreditu za koji je Vlada Republike Hrvatske
donijela Odluku o izdavanju jamstva te Odluku o davanju suglasnosti za
sklapanje ugovora o kreditu kao i Odluku o dodjeli koncesije za gospodarenje
autocestom Zagreb-Goričan (dalje u tekstu "Odluka o koncesiji").

IV.

Obvezuje se Društvo namjenski koristiti sredstva kredita za svrhe utvrđene
Odlukom o koncesiji, te da Društvo uredno otplati kredit iz točke II. ove
Odluke, u skladu s odredbama ugovora o kreditu i obvezama Društva za urednim
ispunjenjem obveza Društva prema Banci.

V.

Ova odluka stupa na snagu na dan donošenja.

VI.

Odluka će se objaviti u "Narodnim novinama".

Klasa: 340-01/98-01/03
Urbroj: 513-14/98-10
Zagreb, 30. srpnja 1998.

Ministar financija
**mr. Borislav Škegro,** v. r.

---

Odluka, NN 104/1998-1443